ai4bharat/Pralekha huggingface dataset:
وزارت اطلاعات ونشریات
‘دی گیلوس ’ شمال مشرقی ثقافت کے بارے میں لوگوں کوواقف کرانے کی کوشش ہے: اپک گڈی
‘دی سانگس وی سنگ، دی ڈرمس وی بیٹ ’ نوکٹے قبائل کی صدیوں پرانی روایت کوتوڑنے کی ایک کہانی ہے: کومبونگ درنگ
‘دی گلوس ’ ‘دی سانگس وی سنگ، دی ڈرمس وی بیٹ ’ اروناچل پردیش کی 2 ڈاکومینٹری فلمیں ہیں، جنہیں # ایم آئی ایف ایف 2022 کے لئے خصوصی طور پرشمال مشرقی فلم پیکج میں جگہ ملی ہے۔جب ان دوفلموں کے ڈائریکٹر س اپک گڈی اور کومبونگ درنگ فیسٹول کے موقع پر # ایم آئی ایف ایف ڈائیلاگ کے لئے ایک ساتھ آئے تو یہ اروناچل پردیش کے قبائلیوں کی ثقافت اور تہذیب پر ایک علمی سیشن ثابت ہوا ۔
بات چیت کی شروعات کرتے ہوئے ‘ دی گیلوس ’ کے ڈائریکٹر اپک گڈی نے کہا کہ ان کی فلم گلوس کا ایک نسلی اور ثقافتی تنوع کا مطالعہ ہے، جن قبائل سے اس کا تعلق ہے ۔انہو ں نے کہا کہ کھانے کی عادتیں ،رہائشی پیٹرن ، عقائد اور قبائلیوں کے دیگر پہلوؤں کوفلم میں پیش کیا گیا ہے۔ میدانی علاقوں کے لوگ پہاڑیوں کی ثقافت سے واقف نہیں ہیں۔ اسکول کے ذریعہ میں اپنے ہندوستانی بھائیوں اور بہنوں کو ہندوستان کے شمال مشرق کے لوگوں اور ان کی زندگی کے بارے میں تعلیم دینے کی کوشش کررہا ہوں۔فلم ،اروناچل پردیش حکومت کے ذریعہ اسپانسر کی گئی ہے ۔
‘دی سانگ وی سنگس ، دی ڈریمس وی بیٹ کے ڈائریکٹر کومبونگ درنگ نے کہا کہ ان کی فلم بتاتی ہے کہ کس طرح اروناچل پردیش میں نوکٹے قبائل نے اپنی برادری میں ایک صدیوں پرانی روایت کو ختم کیا ہے تاکہ خواتین کو ایک لاگ ڈرم کے قیام کی تقریب میں ڈرم بجانے کی اجازت مل سکے ۔ انہوں نے مزید کہا کہ فلم نوکٹے قبائلیوں کے ذریعہ استعمال کی جانے والی کاشک زبان کے مختلف پہلوؤ ں کو بھی دریافت کرتی ہے۔
فلمو ں پر بریفنگ
دی گیلوس
اپک گڈی کی ہدایت کاری میں بنی فلم ایک وسطی ہمالیائی قبائل ، گیلوس کے نسلی اور ثقافتی تنوع کے مطالعے پر مبنی ہے، جو اروناچل پردیش کے متعدد قدیم قبائلیوںمیں سے ایک ہے ۔ یہ قبائلی سماج اور ثقافت کی دریافت کرتا ہے ،جس میں ان کی علمی روایات ،قدیم ادویات اور کھانے کی عادتیں شامل ہیں۔
دی سانگ وی سنگس ، دی ڈرمس وی بیٹ
کیا ہوتا ہے جب کسی برادری کو اپنی سب سے اہم روایات میں سے ایک پرعمل آوری کرنی ہوتی ہے لیکن ان میں سے سب سے بڑا بھی یہ نہیں جانتا کہ اسے کیسے کیا جائے ؟ اس دلدل میں پھنس کر ، شمال مشرقی ہندوستان میں ترپ ضلع کے نوکٹے قبائل کا ایک ذیلی گروپ ، کاسک کمیونٹی ایک خصوصی ثقافت کے طور پر اپنے مستقبل کی عکاسی کرتے ہوئے اپنے ماضی کو پھر سے جینے کے سفر پر نکل پڑتا ہے۔فلم کی ہدایت کاری کومبونگ درم نے کی ہے ۔
ڈائریکٹر کے بارے میں
اپک گڈی
اپک گڈی، اروناچل پردیش کے ایک آزادفلم ساز اور ایڈیٹر ہیں ۔ انہوں نے صحافت اور مواصلات میں ماسٹر کی ڈگری حاصل کی ہے۔
کومبونگ درنگ
کومبونگ درنگ اروناچل پردیش کے ایک آزاد فلم ساز ہیں، جنہیں ان کی فلم واکنگ دی سٹی کے لئے دھرم سالہ بین الاقوامی فلمی میلہ  کے لئے پہلی فلم فیلو کے طورپر منتخب کیا گیا تھا ۔ ان کی فلموںمیں ‘نو ک مری ڈیکّے یو یو گاگا گوکتوآنم کڈنگ  شامل ہیں۔
سائنس اور ٹیکنالوجی کی وزارت
ایس ڈی این ۔ 1 اور ایس ڈی این ۔2 زمرے 2022 کے تحت جینوم سے ایڈٹ کئے گئے پلانٹس کے انضباطی جائزے کے لئے معیاری آپریٹنگ پروسیجرز کانوٹیفکیشن
جینوم ایڈیٹڈ پلانٹس : مستقبل کے لیے لچکدار فصلوں کی ترقی کے لیے ضابطہ بندی کوموزوں بنانا
جدید بائیوٹیکنالوجی ،نئی سالماتی تکنیکوں اور ان کے ممکنہ استعمال کے ساتھ تیز رفتاری سے آگے بڑھ رہی ہے۔ پلانٹ جینوم ایڈیٹنگ اطلاق شدہ حیاتیاتی تحقیق اور جدت طرازی کے لحاظ سے سب سے زیادہ امید افزا ٹیکنالوجیز میں سے ایک ہے جس میں وسیع پیمانے پر شعبوں میں بڑی اقتصادی صلاحیت موجود ہے۔ سائنس اور ٹیکنالوجی کی وزارت کےبائیوٹیکنالوجی کے محکمہ نے وسیع غور و خوض اور تبادلہ خیال کے ذریعے جینوم ایڈیٹڈ پلانٹس کے محفوظ جائزے کے لیے گائیڈ لائنز کے مسودے کی تیاری سرگرمی سے شروع کردی ہے ۔
ماحولیات، جنگلات اور موسمیاتی تبدیلی کی وزارت نے 30 مارچ 2022 کو ا یس ڈی این۔1 اورایس ڈی این ۔2 زمروں کو جینوم ایڈیٹڈ پلانٹس سے استثنیٰ دینے کے لیے ایک آفس میمورنڈم جاری کیا جو ای پی اے 1986 کے ضابطہ 1989 کے ضابطہ 7 سے 11  کی شقوں سے متعارف شدہ ڈی این اے سے پاک ہیں۔گائڈ لائن کے مسودہ کے رہنما خطوط پر نظر ثانی کی گئی، اس پر غور کیا گیا اور 28.04.2022 کو منعقدہ اس کے 231ویں اجلاس میں جینیاتی مینوپولیشن سے متعلق نظرثانی کمیٹی نے منظوری دی۔ اس کے بعد، 17 مئی 2022 کو "جینوم ایڈیٹڈ پلانٹس 2022کے تحفظ کے جائزہ کےلئے رہنما خطوط نوٹیفائی کئے گئے ۔جینوم ایٹیڈٹ پلانٹس کی تحقیق و ترقی کے تناظر میں گائیڈ لائنز تجربات کے مناسب زمرے کے لیے ریگولیٹری ضرورت طے کرتاہے اور ڈیٹا کی ضرورت پر ریگولیٹری فریم ورک اور سائنسی رہنمائی فراہم کرتا ہے۔
ادارہ جاتی بایوسیفٹی کمیٹیوں  کے ذریعے بائیو سیفٹی ریگولیشن کو فعال کرنے کے لیے معیاری آپریٹنگ طریقہ کار ،ایس او پیز اور چیک لسٹ کا مسودہ تیار کیا گیا تھا تاکہ تمام شراکت داروں کو واضح کیا جا سکے۔ آر سی جی ایم کی سفارشات کی بنیاد پر ا یس ڈی این۔1 اور ا یس ڈی این۔2 کیٹیگریز، 2022 کے تحت جینوم ایڈیٹڈ پلانٹس کے ریگولیٹری جائزے کے لیے معیاری آپریٹنگ پروسیجرز " کو 04 اکتوبر 2022 کو مطلع کیا گیا تھا۔ یہ ا یس او پیز نوٹیفکیشن کی تاریخ سے ایس ڈی این۔1 اور ایس ڈی این۔2 کیٹیگریز کے تحت جینوم ایڈیٹڈ پلانٹس کی ترقی اور اس سے نمٹنے میں شامل سبھی اداروں کے لئے قابل اطلاق ہوگا ۔ ایس او پیز ریگولیٹری روڈ میپ، تحقیق اور ترقی کے تقاضے فراہم کرتے ہیں اورایس ڈی این۔1 یا ایس ڈی این۔2 کیٹیگریز کے تحت جینوم ایڈیٹڈ پلانٹ کے استثنیٰ کی حد کو پورا کرتے ہیں۔
زراعت کے شعبے میں جینوم ایڈیٹنگ کی تحقیق اور ایپلی کیشنز میں بڑی پیشرفت کو دیکھتے ہوئے، یہ رہنما خطوط اور ایس او پیز ملک کے لیے بہت ہی قابل قدر وسائل کے دستاویزات ثابت ہوں گے۔ توقع ہے کہ ان رہنما خطوط اور ایس او پیز سے پودوں کی اقسام کی نشوونما کو تیز کرنے اور منظوری کے وقت کو کم کیا جاسکے گا۔ بہتر خصوصیات کے ساتھ پودوں کی نئی اقسام کسان کی آمدنی بڑھانے میں معاون ثابت ہوں گی۔ مجموعی طور پر، اس ضابطہ بندی کو موزوں بنانے سے مصنوعات کی ترقی اور کمرشلائزیشن میں تبدیلی آئے گی اور اس طرح حکومت ہند کے آتم نربھر بھارت کے ایجنڈے میں تعاون کرے گی۔ اس نے جینوم ایڈیٹڈ پلانٹس پر مبنی ٹیکنالوجی اور اس کی ایپلی کیشنز میں ابھرتی ہوئی عالمی طاقت کے طور پر ہندوستان کے لیے بھی راہ ہموار کی ہے۔
وزارات ثقافت
وزارت ثقافت 19 سے 21جون 2020 تک نمستے یوگا کی ایک مہم چلا کر بین الاقوامی یوگا ڈے 2020 منا رہا ہے
جناب پرہلاد سنگھ پٹیل نے سبھی سے اپیل کی کہ وہ # 10 ملین سوریہ نمسکار اور # نمستے یوگاکا استعمال کرتے ہوئے بین الاقوامی یوگا ڈے 2020 کو سوریہ نمسکار میں شامل ہوں
نئی دہلی، 20 جون 2020، ثقافت اور سیاحت کے مرکزی وزیر مملکت  جناب پرہلاد سنگھ پٹیل نے کہا ہے کہ بین الاقوامی یوگا ڈے  کو وہ سوریہ نمسکار کریں گے۔ انہوں نے سبھی سے اپیل کی کہ وہ اپنے گھروں سے سوریہ نمسکار کرنے میں ان کے ساتھ شامل ہوں۔ جناب پرہلاد سنگھ نے کہا کہ وزیراعظم جناب نریندر مودی نے دنیا کو یوگا ڈے کا تحفہ دیا ہے اور ہمیں اپنی زندگی میں یوگا کی مشق کرنی چاہیے۔
جناب پرہلاد پٹیل نے سوشل میڈیا پر ایک ویڈیو پیغام پوسٹ کیا ہے اور سبھی سے اپیل کی ہے کہ وہ # 10 ملین سوریہ نمسکار # نمستے یوگا استعمال کرتے ہوئے سوشل میڈیا اپنا سوریہ نمسکار کا ویڈیو پوسٹ کریں تاکہ یہ عوامی تحریک بن سکے اور اس سے اہل وطن کے درمیان صحت کے بارے میں بیداری پیدا ہوگی۔ وزیر ثقافت کے اس پیغام کاسوشل میڈیا پر بہت زیادہ اثر دیکھا جارہا ہے۔ انہوں نے امید ظاہر کی کہ بین الاقوامی یوگا ڈے 2020 کے موقع پر تقریباً 10 ملین لوگ سوریہ نمسکار کرنے میں ان کا ساتھ دیں گے۔
https://twitter.com/prahladspatel/status/1273983376840470528?s=08
یوگا کو سبھی زندگی کا ایک ضروری حصہ بنانے کا مقصد حاصل کرنے کے لئے وزارت ثقافت 19 سے 21 جون 2020 تک نمستے یوگا مہم کا اہتمام کرتے ہوئے بین الاقوامی یوگا ڈے 2020 منا رہی ہے۔
۔۔۔۔۔۔۔۔۔۔۔
م ن۔ ا گ۔ن ا۔

U-4006
(
صحت اور خاندانی بہبود کی وزارت
ہندوستان میں زیر علاج مریضوں کی تعداد میں لگاتار کمی
سردست زیر علاج مریضوں کی تعداد 2.77 لاکھ
صحت یاب ہونے والے مریضوں کی کل تعداد زیر علاج مریضوں سے 95لاکھ سے زیادہ ہوگئی ہے
ہندوستان میں زیر علاج مریضوں کی تعداد میں کمی کارجحان جاری ہے۔ سردست ملک میں زیر علاج مریضوں کی تعداد 2 لاکھ 77 ہزار ہے۔ کل متاثرہ کیسوں میں زیر علاج مریضوں کی حصہ داری  مزید گھٹ کر 2.72 فیصد رہ گئی ہے۔
گزشتہ 24 گھنٹے کے دوران زیر علاج مریضوں کی تعداد میں 1389 کی کل کمی آئی ہے۔
سردست ایک مہینے سے زیادہ عرصے کے دوران روزانہ جو نئے معاملے آئے ہیں وہ روزانہ صحت یاب ہونے والے مریضوں کی تعداد کے مقابلے کم ہیں۔ گزشتہ 24 گھنٹے کے دوران ملک میں 20.021 افراد کووڈ سے متاثر پائے گئے ۔ اسی مدت کے دوران 21131 افراد کو رونا سے شفایاب ہوئے ۔ جس سے زیر علاج مریضوں کی تعداد میں کمی کا رجحان یقینی ہوا ہے۔ صحت یاب ہونے والے کل مریضوں کی تعداد 98 لاکھ یعنی 9782669 ہے۔ جب کہ شفایاب ہونے کی شرح 95.83 فیصد ہے۔ شفایاب ہونے والے مریضوں اور زیر علاج مریضوں کے درمیان فرق لگاتار بڑھ رہا ہے اور یہ آج 95 لاکھ کو پا رکر گیا ہے۔
اگر ہم عالمی سطح پر ہندوستان کا موازانہ کریں تو یہاں کورونا کے سب سے کم معاملے ہیں۔اور فی دس لاکھ آبادی کے حساب سے ہندوستان میں کورونا کے معاملات سب سے کم ہیں۔ یہ تعداد7,397 ہے۔ فی دس لاکھ آبادی کے حساب سے روس ، برطانیہ ، اٹلی ، برازیل ، فرانس، اور امریکہ میں سب سے زیادہ معاملات ہیں۔
10 ریاستوں اور مرکز کے زیر انتظام علاقوں میں صحت یاب ہونے والے معاملوں کا فیصد 72.92 ہے۔
کیرالہ میں ایک ہی دن میں سب سے زیادہ مریض صحت یاب ہوئے وہاں 3,463 نئے مریض صحت یاب ہوئے جب کہ مہاراشٹر میں 2,124 افراد صحت یاب ہوئے۔اس کے بعد مغربی بنگال میں 1,740 مریض صحت یاب ہوئے۔
79.81 فیصد سے معاملوں کا تعلق 10 ریاستوں اور مرکز کے زیر انتظام علاقوں سے ہے۔
روزانہ نئے معاملوں کے لحاظ سے کیرالہ سرفہرست ہے وہاں کورونا کے 4,905 نئے معاملے درج ہوئے اس کے بعد مہاراشٹر کا نمبر ہے جہاں 3,314 معاملے درج ہوئے جب کہ مغربی بنگال میں 1,435 نئے معاملے درج ہوئے۔
گزشتہ 24 گھنٹے میں کورونا سے 279 افراد کی موت ہوئی ہے۔
جن ریاستوں یا مرکز کے زیر انتظام علاقوں میں روزانہ کورونا سے موت ہوئی ہے ان میں مہاراشٹر میں سب سے زیادہ 88 اموات ہوئیں جب کہ مغربی بنگال 29 اور کیرالیہ میں روزانہ 25 اموات ہوئیں۔
ہندوستان میں روزانہ اموات میں لگاتار کمی کارجحان ہے۔ ہندوستان میں دس لاکھ کی آبادی پر اموات 107 ہے جو دنیا میں سب سے کم ہے جب کہ عالمی اوسط 224 ہے۔
جل شکتی وزارت
جل جیون مشن: آلودہ پانی کے مسئلے سے نمٹنا
- جل جیون مشن کے تحت اب تک دیہی کنبوں کو نل کے پانی کے 7.19 کروڑ کنکشن فراہم کرائے جا چکے ہیں۔
- جل جیون مشن کے آغاز سے لے کر اب تک انڈمان اور نکوبار جزائر، گوا اور تلنگانہ میں ہر ایک دیہی گھر میں نل کا صاف ستھرا پانی فراہم کرایا گیا۔
- ریاستوں کے ذریعہ مجموعی طور پر 48189 دیہی بستیوں کو کوالٹی کے اعتبار سے متاثر قرار دیا گیا ہے۔
- جے جے ایم کے آغاز سے لے کر اب تک ، آرسینک / فلورائیڈ سے متاثرہ تقریباً 10650 بستیوں کو پینے کا پانی فراہم کرایا گیا ہے۔
جل شکتی کے وزیر مملکت جناب رتن لال کٹاریہ نے بھارت میں آلودہ پانی کی بستیوں کی صورتحال کے بارے میں پارلیمنٹ کو مطلع کیا۔ یہ اطلاع لوک سبھا میں رکن پارلیمنٹ جناب گریش بال چندرا باپت کے ذریعہ پوچھے گئے سوال کے جواب میں دی گئی۔ جناب کٹاریہ نے مطلع کیا کہ حکومت نے خصوصی طور پر آرسینک اور فلورائیڈ سے متاثرہ 27544 بستیوں کے لئے سال 2017 میں نیشنل واٹر کوالٹی سب مشن  شروع کیا تھا ۔ اب تک، اس طرح کی تمام بستیوں میں پینے کا پانی فراہم کرایا جا چکا ہے، سوائے 1369 بستیوں کے۔ انہوں نے مطلع کیا کہ بقیہ بستیوں پر جلد از جلد احاطہ کرنے کے لئے کام جاری ہے ۔ حکومت کی کوشش یہ ہے کہ کوالٹی سے متاثرہ بستیوں میں بہتر کوالٹی کا حامل پینے کا پانی فراہم کرایا جائے جس کے لئے جل جیون مشن کے تحت اولین ترجیح دی جارہی ہے اور ریاستیں ان علاقوں میں پائپ کے ذریعہ پانی کی سپلائی کویقینی بنانے کے لئے کوششیں کر رہی ہیں۔
جناب کٹاریہ نے مزید کہا کہ جل جیون مشن جو کہ مرکزی حکومت کا ایک فلیگ شپ پروگرام ہے، کے تحت کوالٹی سے متاثرہ بستیوں کو ترجیح دی جاتی ہے۔ گاؤں اور ضلع کی سطح کے پانی کی سپلائی کے منصوبے کو مرتب کرتے ہوئے ترجیح دی گئی ہے۔ اس کے علاوہ، 10 فیصد اہمیت اس طرح کی بستیوں کے لئے مالی تخصیص کو بھی دی گئی۔ ریاستوں / مرکز کے زیر انتظام علاقوں کو دی جانے والی 2 فیصد تک تخصیص پانی کی کوالٹی کی دیکھ ریکھ اور نگرانی سے متعلق سرگرمیوں کو دی جا سکتی ہے جس میں پانی کی کوالٹی کی تجربہ گاہوں کا قیام اور موجودہ تجربہ گاہوں کی تجدید کاری ، سازو سامان ، آلات، کیمیاوی / ری ایجنٹس ، شیشے کے سامان، دیگر قابل استعمال اشیاء کی خریداری، اور تجربہ گاہوں کی این اے بی ایل منظوری ،وغیرہ شامل ہیں۔
آرسینک / فلورائیڈ کی آلودگی سے بری طرح متاثر بستیوں میں، ریاستوں کو مشورہ دیا جاتا ہے کہ وہ کھانا پکانے اور پینے کے مقصد سے 8۔10 ایل پی سی ڈی  پینے کا پانی فراہم کرنے کے لئے عبوری قدم کے طور پر، ترجیحی بنیاد پر کمیونٹی واٹر پیوریفکیشن پلانٹ  کی تنصیب کا منصوبہ وضع کریں۔
اپنی متعلقہ بستیوں میں پانی کی کوالٹی کی دیکھ ریکھ کی غرض سے زمینی سطح پر کمیونٹی کی شمولیت اور انہیں بااختیاربنانے کے لئے، فیلڈ ٹیسٹنگ کٹس  تقسیم کی جا رہی ہیں اور ہرایک گاؤں سے 5 خواتین کو ان کٹوں کے استعمال کی تربیت دی جا رہی ہے۔ اس قدم سے پانی سے پیدا ہونے والے خطرے کے بارے میں جلد پتہ لگانے اور شناخت میں مدد ملے گی۔ اب تک، 1.25 لاکھ مواضعات میں 4.7 لاکھ خواتین کو پانی کی جانچ کے لئے تربیت فراہم کی جا چکی ہے۔
جناب کٹاریہ نے حال ہی میں لانچ کیے گئے واٹر کوالٹی مینجمنٹ انفارمیشن سسٹم  کے بارے میں بتایا، جس میں ملک بھر کی 2000 سے زائد پانی کی کوالٹی کی جانچ کرنے والی تجربہ گاہوں کو شامل کیا گیا ہے اور انہیں عوام الناس کی اطلاع کے لئے سنگل پورٹل پر فہرست بند کیا گیا ہے۔ اب، لوگ اپنے آس پاس تجربہ گاہ کے بارے میں جان سکتے ہیں اور اپنے پانی کے نمونوں کو برائے نام قیمت پر جانچ کے لئے بھیج کر پانی کی کوالٹی کی رپورٹ آن لائن حاصل کر سکتے ہیں۔ ملک میں پانی کی جانچ کے لئے یہ ایک ترقی پسندانہ قدم ہے۔
صحت اور خاندانی بہبود کی وزارت
وزارت صحت نے عالمی یوم انسداد تپ دق منایا
نئی دلّی ، 25 مارچ ؍صحت اور خاندانی بہبود کی وزارت نے عالمی یوم ٹیوبر کیولوسس  یعنی مانع تپ دق کو یاد گار بنانے کے سلسلے میں ایک تقریب کا انعقاد کیا اور 2025 تک ملک سے ٹی بی کے خاتمے کے عہد کو دوہرایا گیا ۔ وزارت صحت کی سیکریٹری محترمہ پریتی سودن نے اس تقریب کی صدارت کی ۔ موصوفہ نے ٹی بی کے مریضوں کو دیکھتے وقت ڈاکٹروں ، نیم طبی عملے ، صف اول کے صحت خدمات سے متعلق کارکنان اور کمیونٹی کے ساجھے دارو ں کی مزید حساس اور ذمہ دارانہ اہمیت پر زور دیا ۔ انہوں نے اس امر پر زور دیا کہ ٹی بی کے مریضوں پر توجہ مرکوز ہونے کے ساتھ ساتھ ، ان کے صحت مندہونے کے تئیں ہمدردانہ ہونی چاہئیے انہوں نے کہا کہ بھارت مضبوط صحتی نظام ، خاص طور پر پرائمری ہیلتھ کیئر یعنی ابتدائی صحت دیکھ بھال کی بدولت پولیو سے نجات کے قابل ہو سکا ہے ۔ انہوں نے کہا کہ بھارت بھارت کو ٹی بی فری کرنے میں شراکت دار کلیدی اہمیت کے حامل ہیں ۔
سیکریٹری موصوفہ نے تقریب میں شامل شرکاء سے بھارت کو ٹی بی سے نجات دلانے میں تعاون اور مدد کے تئیں متحد ہونے کے لئے حلف دلانے میں قیادت کی ۔ تقریب میں متعدد پیش کش کے ذریعہ ملک میں ٹی بی کے بارے میں متعارف کرائی گئی پالیسیوں کو اجاگر کیا گیا ۔ بھارت اب 2018 میں ٹی بی کے 21.5 لاکھ نئے معاملات سمیت تمام معاملات کو احاطہ کرنے کا اہل ترین بن گیا ہے ۔ عام رسائی کے مقصد سے مفت تشخیص اور علاج کی خدمات اور علاج کے سلسلے میں تمام رکاوٹیں دور کرنے کی پالیسی متعارف کرائی گئی ہیں ۔ ملک گیر طور پر ادویات کی حساسیت کی آزمائش ، مختصر اور نیا طریقہ علاج کو توسیع دی گئی ہے ۔ بھارت انجکشن سے مبرا طریقہ علاج کی جانب گامزن ہے ۔
ریاستوں سے ٹی بی چیمپیئنوں نے ٹی بی سے نجات حاصل کرنے کی اپنی اپنی داستانیں بیان کیں اور دیگر زیر علاج مریضوں کی حوصلہ افزائی کی ۔تقریب میں انڈین جرنل آف ٹیوبرکیولوسس کی جانب سے ٹی بی پر ایک خصوصی شمارہ کا اجراء کیا گیا اور پیشنٹ پرووائیڈر سپورٹ ایجنسی پر ایک ٹول کٹ جاری کی گئی ۔
اس تقریب میں آر این ٹی سی پی اوراین اے سی پی کے ایڈیشنل سیکریٹری اور ڈائرکٹر جنرل جناب سنجیو کمار کے علاوہ وزارت کے سینئر افسران ، عالمی ادارہ صحت کے نمائندگان اور دیگر ترقیاتی ساجھے دار ، کمیونٹی سپورٹ تنظیموں کے افراد شامل تھے ۔
۔ ۔ ۔ ۔ ۔ ۔
(U . 1660
وزیراعظم کا دفتر
وزیراعظم نے، بھارت کے 73 ویں یوم جمہوریہ کے موقع پر عالمی رہنماؤں کی طرف سے دی جانے والی مبارک باد پر ،اُن کا شکریہ ادا کیا
وزیراعظم جناب نریندر مودی نے بھارت کے 73 ویں یوم جمہوریہ کے موقع پر عالمی رہنماؤں کی طرف سے دی جانے والی مبارک باد پر اُن کا شکریہ ادا کیا ہے۔
نیپال کے وزیراعظم کے ایک ٹوئیٹ کے جواب میں وزیراعظم نے کہا؛
‘‘آپ کی دل کی گہرائیوں سے دی جانے والی مبارک باد کے لئے شکریہ، وزیر اعظم شیر بھادر دیوبا۔ ہماری صدیوں پرانی دوستی اور مضبوطی کے لئے ہم مل کر کام کرنا جاری رکھیں گے’’۔
بھوٹان کے پی ایم کے ایک ٹوئیٹ کے جواب میں وزیراعظم نے کہا؛
‘‘بھارت کے یوم جمہوریہ کے موقع پر دل کی گہرائیوں سے مبارک باد کے لئے بھوٹان کے وزیراعظم کا شکریہ۔ بھارت ،بھوٹان کے ساتھ اپنی پرانی اور انوکھی دوستی کو انتہائی اہمیت دیتا ہے۔ بھوٹان کی سرکار اور وہاں کے لوگوں کو تاشی ڈیلیک۔ہمارے رشتے اور مضبوط ہوں’’۔
سری لنکا کے پی ایم کے ایک ٹوئیٹ کے جواب وزیراعظم نے کہا؛
‘‘شکریہ وزیراعظم راج پکشے، یہ سال خاص ہے، کیونکہ دونوں ممالک اپنی آزادی کے 75 سال مکمل ہونے کا جشن منا رہے ہیں۔ ہمارے لوگوں کے درمیان تعلقات اور مضبوط ہوں، یہی تمنا ہے’’۔
اسرائیل کے پی ایم کے ٹوئیٹ کے ایک جواب میں وزیراعظم نے کہا؛
‘‘پی ایم نفتالی بینٹ، بھارت کے یوم جمہوریہ کے موقع پر نیک خواہشات کے لئے آپ کا شکریہ۔ مجھے پچھلے سال نومبر ہوئی ملاقات ہے، مجھے یقین ہے کہ بھارت – اسرائیل اسٹریٹجک شراکت داری مستقبل میں بھی آگے بڑھتی رہے گی’’۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-769
(
ریلوے کی وزارت
ریلوے میں بہتر خدمات کی فراہمی
نئی دلّی، 11 دسمبر /ریلوے اور تجارت و صنعت کے وزیر جناب پیوش گوئل نے آج لوک سبھا میں ایک سوال کے تحریری جواب میں بتایا کہ بھارتیہ ریلوے با قاعدہ منصوبہ بندی اور طریق کار میں بہتری کے ذریعہ صارفین کو لگا تار جاری بہتری سہولیات کی فراہمی کو یقینی بنا رہی ہے۔
مسافروں کی کھانے پینے سے متعلق مختلف ضروریات کی تکمیل کے لئے وسیع پیمانے پر آن بورڈ اور آف بورڈ خدمات کو توسیع دی گئی ہے تاکہ بڑے پیمانے پر مسافروں کی پسند کے مطابق ان کے مطالبات کی تعمیل کی جا سکے۔
نئی ٹرینیں وندے بھارت اور پریمیم ٹرین سر وسیز مثلاً ہم سفر، تیجس، انتیودے، ات کرشٹ ڈبل ڈیکر ایئر کنڈیشنڈ یاتری  مہا منا اور کوچز مثلاً دین دیالو اور انو بھو تی وغیرہ کو اندرونی اور بیرونی طور پر بہتر مسافر سہولیات سے آراستہ کیا گیا ہے،ان سہولیات کو متعدد ٹرینوں میں متعارف کرایا گیا ہے۔ بھارتیہ ریلوے نے میل / ایکسپریس ٹرینوں میں آئی سی ایف ٹائپ کوچوں کی صورت حال کو بہتر بنانے کے لئے ات کرشٹ پروجیکٹ کو لانچ کیا ہے۔
سامان پہنچانے کی خدمات کو بہتر بنانے کے لئے متعدد اقدامات کئے گئے ہیں جن میں پارسل مینجمنٹ سسٹم کے ذریعہ پارسل سروس کا کمپیوٹرائزیشن، ڈیمانڈ کا الیکٹرانک رجسٹریشن ، پیپر لیس الیکٹرانک ٹرانسمیشن آف ریلوے ریسپٹ  اور پی او ایس مشینوں کے استعمال کے ذریعہ ڈیبٹ / کریڈٹ کارڈ کے ذریعہ ڈیجیٹل ادائیگی کے ساتھ دیگر آن لائن سہولیات متعارف کرائی گئی ہیں۔
تاہم ریلوے کی خدمات کو بہتر بنانے کے لئے سسٹم میں تبدیلی ایک مسلسل اور جاری و ساری عمل ہے۔
۔۔۔۔۔۔
U.5779
(Visitor Counter : 36
وزارت خزانہ
وزیر خزانہ نے صنعت ،خدمات اور تجارتی گروپوں کے نمائندوں کے ساتھ بجٹ سے پہلے کا دوسرا تبادلہ خیال کیا
نئیدہلی12جون۔خزانے اور کارپوریٹ امور کی مرکزی وزیر محترمہ نرملا سیتا رمن نے آنے والے بجٹ 20-2019 سے پہلے مختلف ساجھیدار گروپوں سے صلاح ومشورے کا سلسلہ شروع کردیا ہے ۔ ان کی دوسری میٹنگ صنعت ،تجارت اور خدمات سیکٹر کے گروپوں کے نمائندوں کے ساتھ ہوئی ۔
وزیر خزانہ محترمہ نرملاسیتا رمن نے اپنے افتتاحی کلمات میں کہا کہ مرکزی حکومت نے 2014سے صنعتوں کے سلسلے میں بہت سے خصوصی اقدامات کئے ہیں ، جن کی وجہ سے مجموعی کاروباری ماحول میں خاطر خواہ بہتری آئی ہے ۔ انہوں نے کہا کہ خاص توجہ موجودہ ضابطوں کو آسان اور معقول بنانے نیز اطلاعاتی ٹکنالوجی شروع کرنے پر دی گئی تاکہ حکمرانی کو،مزید موثر بنایا جاسکے ۔انہوں نے کہا کہ اس کے نتیجے میں بھارت نے 190 ملکوں کے مابین اپنی درجہ بندی کو بہتر بناکر 77 تک پہنچادیا ہے ۔ اس طرح درجہ بندی میں اس کا نمبر جو پہلے 100 تھا وہ 23 درجے بڑھ کر 77 پر آگیا ہے ۔ یہ بات ورلڈ بینک ڈوئنگ بزنس  کی رپورٹ برائے 2019 میں کہی گئی ہے ۔ محترمہ سیتا رمن نے یہ بھی کہا کہ کیونکہ بھارت میں 24فیصد کارکن صنعتی سیکٹر میں کام کرتے ہیں ،اس لئے صنعت کو چاہئے کہ وہ مزید ورک فورس کو اپنے اندر شامل کرے ۔
وزیر خزانہ کے علاوہ میٹنگ میں شرکت کرنے والوں میں خزانے اورکارپوریٹ امور کے وزیر مملکت جناب انوراگ ٹھاکر ، خزانے کے محکمے کے سکریٹری جناب سبھاش سی گرگ ، اخراجات کے محکمے کے سکریٹری جناب گریش چندر مورمو ، مالیہ کے محکمے کےسکریٹری جناب اجےنارائن پانڈے ، ڈی ایف ایس کے سکریٹری جناب راجیو کمار ،ڈی آئی پی اے ایم کے سکریٹری جناب اتانو چکرورتی ،وزارت سیاحت کے سکریٹری جناب یوگیندر ترپاٹھی ، اطلاعات ونشریات کی وزارت کے سکریٹری جناب امت کھرے ،صنعت اور داخلی تجارت کے فروغ کے محکمے کے سکریٹری جناب رمیش ابھیشیک ، کامرس کے محکمے کے سکریٹری جناب انوپ وادھوا ، سی بی ڈی ٹی کے چیئر مین جناب پرمود چندر مودی ،سی بی آئی سی کے چیئر مین جناب پی کےداس ،وزارت خزانہ کے سی ای اے ڈاکٹر کے وی سبرامنین اوردیگر سینئیر افسران شامل تھے ۔
بھارتی معیشت کو فروغ دینے کے سلسلے میں صنعت ،خدمات اور تجارتی شعبوں کے نمائندوں نے بہت سی تجاویز پیش کیں ۔ یہ تجاویز صنعتی سیکٹر ، زمینی اصلاحات ،خصوصی اقتصادی خطوں ،صنعتی پالیسی ، تحقیق وترقی کے شعبوں میں سرمایہ کاری ،ٹیکس ضابطوں کو آسان بنانے ،سیاحت کے شعبے کے امکانات سے فائدہ اٹھانے بیرونی راست سرمایہ کاری  اشیا اور خدمات کا ٹیکس  کارپوریٹ ٹیکس ، ایم ایس ایم ای سیکٹر ، ای - کامرس ،صلاحیت سازی ،تعلیم اور صحت کی دیکھ بھال کےشعبوں ،اسٹارٹ اپس ، میڈیا اورتفریحی سیکٹر نیز غذائی اشیا تیار کرنے کی صنعت کے بارے میں تھیں۔
صنعت ،خدمات اورتجارت کے شعبوں کے نمائندوں نے میٹنگ میں شرکت کی ، جن میں بھارتی صعنت کی کنفیڈریشن  کے صدر جناب وکرم ایس کرلوسکر ، ایشوچیم کے صدر جناب بال کرشن گوئنکا ، ایف آئی سی سی آئی کے صدر جناب سندیپ سومانی ،ہیرے جواہرات کی برآمدات کوفروغ دینے سے متعلق کونسل کےچیئر مین جناب پرمود اگروال بھارت کی بہت چھوٹی ،چھوٹی اوردرمیانے درجے کی صنعتوں کی فیڈریشن  کے صدر جناب امینیش سکسینہ ، ہندوجا گروپ کے ڈائریکٹر جناب اجیت کمار بھارتی خواتین صنعت کاروں کی فیڈریشن  کی صدر محترمہ رجنی اگروال ،چمڑ ے کی برآمدات سے متعلق کونسل کے چیئر مین جناب پنارونا عقیل احمد اور دیگر بہت سی معزز شخصیات شامل تھیں۔
م ن ۔ج ۔رم
93U-23
(Visitor Counter : 38
دیہی ترقیات کی وزارت
دیہی ترقی کے مرکزی وزیر جناب نریندر سنگھ تومر نے ویسٹ لینڈس ایٹلس 2019 کا اجرا کیا،اس نقشے سے زمین کوفروغ د ینے کی مختلف اسکیموں اور پروگراموں کے ذریعہ پیداواریت کے استعمال کے لئے بیکار پڑی زمین کو واپس لانے میں موثر مددملے گی
نئیدہلی 05 نومبر۔ملک میں بےکار پڑ ی زمین کے قابل انحصار اعداد وشمار کی دستیابی کیا ضرورت کا اظہار کرتے ہوئے دیہی ترقی زراعت اورکسانوں کی بہبود وپنچایت راج کے مرکزی وزیر جناب نریندر سنگھ تومر نے 2019 کا بیکارپڑی زمینو ں کا نقشہ جاری کیا۔ زمین کے وسائل سے متعلق محکمے نے ، خلا کے محکمے کے تحت نیشنل ریموٹ سینسنگ سینٹر  کے ساتھ مل کر 2000 ، 2005 ، 2010 اور 2011 کے ، بھارت کی بے کار پڑی زمینوں کے نقشے جاری کئے ۔ این آر ایس سی کی طرف سے بیکار پڑی زمینوں کی نئی نقشہ بندی کا عمل جس میں انڈین ریموٹ سینسنگ سیٹلائٹ ڈیٹا کا استعمال کرتے ہوئے ویسٹ لینڈ ایٹلس کا پانچواں ایڈیشن جاری کیا گیا۔ بھارت میں دنیا کا زمین کا کل 2.4فیصد حصہ ہے ۔ بھارت میں دنیا کی آبادی کا 18فیصد حصہ ہے ۔ بھارت میں زرعی زمین کی فی کس دستیابی 0.12 ہیکٹئر ہے جبکہ دنیا کی فی کس زرعی زمین 0.29 ہیکٹئیر ہے ۔ زمین پر اس کی صلاحیت سے کہیں زیادہ بوجھ ہے ،جس کی وجہ سے ملک میں زمین کے معیار میں کمی آتی جارہی ہے لہٰذا بے کار پڑی زمینوں کے بارے میں بڑے پیمانے پر معلومات کی کافی زیادہ اہمیت ہوگئی ہے اور یہ پیداوار کے استعمال میں پھر سے لائے جانے کے لئے موثر طور پر مدد گار ہے جس کے لئے زمین کے فروغ کے مختلف پروگرام اور اسکیمیں لاگو کی جارہی ہیں ۔
اس ویسٹ لینڈ ایٹلس 2019 میں بےکار پڑی زمینوں کے مختلف زمروں کی ضلع کی سطح پر اورریاست کی سطح پر تقسیم کی گئی ہے،جس میں جموںوکشمیر کے غیر نقشہ بند علاقے تک 12.8 ایم ایچ اے رقبے کی نقشہ بندی بھی شامل ہے ۔09-2008 اور 16-2015 کے درمیان بیکار پڑی زمینوں میں جو تبدیلی کی گئی تھی اسے دنیا کے نقشے میں دکھادیا گیا ہے ۔اس کوشش کی وجہ سے پورے ملک کی بےکار پڑی زمین کا تخمینہ لگایا گیا ہے جو 55.56 میگا ہیکٹئر  یہ تخمینہ 16-2015 کے لئے تھا جبکہ 09-2008 میں یہ
علاقہ 56.60 میگاہیکٹئر  اس مدت کے دوران بیکار پڑی زمین کا 1.45 میگا ہیکٹئر علاقہ زمرے میں بدل دیا گیا جو بے کار پڑی زمین نہیں ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
4932U-
(Visitor Counter : 123